Kragtige gedig. Hello Benny. Ek was alweer baie lank laas hier Stormagtige lewe net soos jou gedig. Ek plaas n ou enetjie om weer stadig aan deel te word van my FAVOURITE site .....
Dit is dan ook vandag vir ons heerlik om aan te kondig dat FreeStyle se eerste '' Sproes-bundel '' binnekort die lig gaan sien. Soos beloof, ywer die bestuur om ons lede soveel as moontlik blootstelling en erkenning te gee in die FreeStyle geledere. Derhalwe het ons besluit om betaalde lede 'n geleentheid te gee om in trekking te kom vir 'n geleentheid om in 'n webwerf bundel gepubliseer te word. Om te kwalifiseer vir die trekking, moet 'n lid ten minste 6 maande lank 'n betalende lid van die www.free-style.co.za webwerf wees. Aangesien die skryf afdeling, en meer spesifiek die gedigte afdeling, tans die meeste verkeer uitlok, is daar besluit om die eerste publikasie 'n digbundel te maak. Sodra die ander afdelings se ledetal en publikasies begin groei, sal hierdie inisiatief ook na daardie kategorieë uitgebrei word.
Die '' Sproes-bundel '' sal bestaan uit 11 afdelings met 'n totaal van ongeveer 100 bladsye. Alle 6 maande of langer lede se name sal in 'n hoed gegooi word en 10 digters se name sal getrek word wat elk 'n + - 6 bladsye blootstelling in die bundel sal kry. FreeStyle sal ook hulp verleen om die digters se gekose werke taalkundig te versorg en publikasie-gereed te maak vir plasing in die bundel.
Nog 'n groot opgewondenheid is die toevoeging van 'n splinternuwe afdeling tot die webwerf nl. Sproes-krit, onder leiding en moderatorskap van Rudi Prinsloo ( anderkant). Hier onder is 'n meer breedvoerige skrywe m.b.t hierdie nuwe afdelings en sy funksies, tot voordeel van www.free-style.co.za se lede.
Namens die FreeStyle bestuur, ook 'n groot opregte dank aan ieder en elk wat tot dusver ons nuwe webtuiste kom besoek en intrek geneem het. Dankie ook aan elkeen wat deur hulle entoesiasme en geloof in die FreeStyle-inisiatief, die webwerf daagliks adverteer en bemark aan die breë publiek. Ons hoor daarvan, sien dit raak en waardeer dit opreg!